# 

# Metodologija kazalnikov kakovosti predpisovanja zdravil

# za pediatrijo

**1. Uvod**

V analizo so vključeni pediatri in zdravniki splošne/družinske medicine, ki imajo izbranih 100 ali več opredeljenih pacientov, starih do vključno 19 let.

V vse analize so zajeta zdravila, ki so bila izdana v lekarnah v Sloveniji in so bila predpisana na zeleni recept, osebni recept in beli, samoplačniški recept pacientom, starim do vključno 19 let. Pri nekaterih kazalnikih so upoštevane samo opredeljene osebe, stare do vključno 19 let.

Kazalniki so prikazani po posameznih letih za obdobje zadnjih 5 let (od vključno leta 2013 naprej).

Za vsa leta velja enotna metodologija, zato so podatki za enega zdravnika med leti primerljivi oziroma odražajo spremembe v zdravnikovem delu.

Pri kazalnikih, kjer je vrednosti zdravnika mogoče primerjati s slovenskim povprečjem, so v oklepajih prikazane povprečne vrednosti. Če je vrednost kazalnika 20% slabša od povprečja, je obarvana rdeče. Če je vrednost kazalnika 20% boljša, je prikazana v zeleni barvi.

**2. Opis kazalnikov**

**2.1. Splošni kazalniki**

KK1p – vrednost enote DDD

Vrednost enote DDD vseh predpisanih zdravil v eur.

Nižji rezultat od povprečja pomeni, da zdravnik predpisuje cenejša zdravila.

KK2p – število receptov na standardiziranega prejemnika

Število izdanih receptov na standardiziranega prejemnika.

Pri določitvi populacije prejemnikov je upoštevana starostna struktura prejemnikov. Uporabljajo se naslednji količniki (ponderji):

|  |  |  |
| --- | --- | --- |
| Starost od | Starost do | Količnik |
| 0 | 0 | 0,18 |
| 1 | 1 | 0,57 |
| 2 | 2 | 0,54 |
| 3 | 3 | 0,48 |
| 4 | 4 | 0,48 |
| 5 | 5 | 0,5 |
| 6 | 6 | 0,51 |
| 7 | 7 | 0,62 |
| 8 | 8 | 0,52 |
| 9 | 9 | 0,6 |
| 10 | 10 | 0,61 |
| 11 | 11 | 0,8 |
| 12 | 12 | 0,74 |
| 13 | 13 | 0,71 |
| 14 | 14 | 1 |
| 15 | 15 | 0,89 |
| 16 | 16 | 0,78 |
| 17 | 17 | 0,74 |
| 18 | 18 | 0,92 |
| 19 | 19 | 0,9 |

KK3p – število DDD na standardiziranega prejemnika

Število enot DDD na standardiziranega prejemnika.

KK4p – delež prejemnikov receptov med opredeljenimi otroci

Razmerje med številom opredeljenih otrok, ki jim je zdravnik predpisal vsaj en recept in številom vseh opredeljenih otrok zdravnika.

**2.2. Predpisovanje sistemskih antibiotikov**

Upoštevana so zdravila iz ATC skupine J01.

KK5p – delež prejemnikov sistemskih antibiotikov

Delež prejemnikov receptov za sistemski antibiotik med vsemi prejemniki receptov.

KK6p – število standardiziranih prejemnikov sistemskih antibiotikov na 1.000 standardiziranih opredeljenih

Podatek kaže število opredeljenih prejemnikov sistemskih antibiotikov na 1.000 opredeljenih otrok. Pri določitvi populacije prejemnikov je upoštevana starostna struktura prejemnikov, kot pri KK2p.

KK7p – delež porabe sistemskih antibiotikov v vseh zdravilih

Delež števila enot DDD predpisanih sistemskih antibiotikov v številu enot DDD vseh predpisanih zdravil.

KK8p – delež otrok s ponovnimi predpisi sistemskih antibiotikov

Delež otrok, ki jim je bil v roku 14 dni ponovno predpisan sistemski antibiotik.

KK9p – razmerje široko- in ozkospektralnih antibiotikov

Razmerje med številom enot DDD predpisanih širokospektralnih antibiotikov in številom enot DDD predpisanih ozkospektralnih antibiotikov.

KK10p – razmerje amoksicilina (J01CA) in amoksicilina/klavulanske kisline (J01CR)

Razmerje med številom enot DDD predpisanega amoksicilina in številom enot DDD predpisane klavulanske kisline in amoksicilina.

**2.3. Predpisovanje lokalnih antibiotikov**

Upoštevana so zdravila iz ATC skupin D06AX01, D06AX07, D06AX09, S01AA12, S01AA26, S01AD03, S01AE03, S01AE07 in S01CA01.

KK11p – delež prejemnikov lokalnih antibiotikov

Delež prejemnikov receptov za lokalni antibiotik v vseh prejemnikih receptov.

KK12p – število standardiziranih prejemnikov lokalnih antibiotikov na 1000 standardiziranih opredeljenih

Podatek kaže število opredeljenih prejemnikov lokalnih antibiotikov na 1.000 opredeljenih otrok. Pri določitvi populacije prejemnikov je upoštevana starostna struktura prejemnikov, kot pri KK2p.

KK13p – delež otrok s ponovnimi predpisi lokalnih antibiotikov

Delež otrok, ki jim je bil v roku 14 dni ponovno predpisan lokalni antibiotik.

KK14p – delež porabe lokalnih antibiotikov v vseh antibiotikih

Delež števila enot DDD predpisanih lokalnih antibiotikov v številu enot DDD vseh antibiotikov.

**2.4. Predpisovanje sistemskih antibiotikov po ATC oznakah**

Prikazani so podatki o predpisanih sistemskih antibiotikih za zadnje leto. Podatki imajo naslednji pomen:

* Število oseb - število različnih oseb, ki jim je zdravnik predpisal vsaj en recept za sistemski antibiotik.
* Število receptov - Število predpisanih receptov za sistemski antibiotik.
* Poraba (št. DDD) - Število enot DDD iz izdanih receptov za sistemske antibiotike.
* Delež porabe (% DDD) - Delež števila DDD za zdravilo s to ATC oznako glede na vse sistemske antibiotike.

**2.5. Zbirni podatki o predpisovanju sistemskih antibiotikov**

Za zadnjih 5 let so prikazani zbirni podatki o predpisovanju sistemskih antibiotikov: število oseb, število receptov in poraba v št. DDD.

**2.6. Predpisovanje lokalnih antibiotikov po ATC oznakah**

Prikazani so podatki o predpisanih lokalnih antibiotikih za zadnje leto. Podatki imajo naslednji pomen:

* Število oseb - število različnih oseb, ki jim je zdravnik predpisal vsaj en recept za lokalni antibiotik.
* Število receptov - Število predpisanih receptov za lokalni antibiotik.
* Poraba (št. DDD) - Število enot DDD iz izdanih receptov za lokalne antibiotike.
* Delež porabe (% DDD) - Delež števila DDD za zdravilo s to ATC oznako glede na vse lokalne antibiotike.

**2.7. Zbirni podatki o predpisovanju lokalnih antibiotikov**

Za zadnjih 5 let so prikazani zbirni podatki o predpisovanju lokalnih antibiotikov: število oseb, število receptov in poraba v št. DDD.